13.5.2009 Jurnalul Oficial al Uniunii Europene L 120/13 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 28 ianuarie 2009 privind ajutorul de stat C 27/05 (ex NN 69/04) acordat în vederea achiziționării de furaje în regiunea Friuli-Venezia Giulia (articolul 6 din legea regională nr. 14 din 20 august 2003 și invitația de exprimare a interesului publicată de Camera de Comerț din Trieste) [notificată cu numărul C(2009) 187] (Numai textul în limba italiană este autentic) (2009/382/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, după invitarea părților interesate să își prezinte observaţiile în conformitate cu articolul menționat anterior, întrucât: (1) . PROCEDURĂ În urma informațiilor primite și a unei plângeri ulte- rioare, potrivit cărora legea regională nr. 14 din 20 august 2003 din regiunea Friuli-Venezia Giulia prevedea acordarea de fonduri Camerelor de Comerţ din Trieste şi din Gorizia în vederea asigurării necesarului de furaje pentru fermele afectate de seceta din 2003, serviciile Comisiei, prin scrisoarea datată 2 aprilie 2004, au solicitat autorităților italiene o serie de clarificări în acest sens. Având în vedere că nu au primit niciun răspuns în termenul de patru săptămâni acordat autorităților italiene pentru comunicarea informațiilor solicitate, serviciile Comisiei au reamintit autorităților italiene de această problemă prin scrisoarea din 26 mai 2004. Prin scrisoarea din 10 iunie 2004, înregistrată la 15 iunie 2004, Reprezentanța Permanentă a ltaliei pe lângă Uniunea Europeană a transmis serviciilor Comisiei o scrisoare a autorităţilor italiene, în care acestea din urmă afirmă că au trimis Camerelor de Comerţ din Trieste și din Gorizia două note, datate 30 septembrie 2003, respectiv 12 martie 2004, pentru a le atrage atenția asupra necesității de a publica o invitație de exprimare a interesului în ceea ce priveşte ajutoarele prevăzute la articolul 6 din legea menționată mai sus şi de a informa Comisia în acest sens. Pe baza acestor informaţii, prin scrisoarea din 28 iunie 2004, serviciile Comisiei au solicitat autorităților italiene să le comunice textele notelor menţionate și ale invita- țiilor de exprimare a interesului redactate de cele două camere de comerţ. De asemenea, serviciile Comisiei au solicitat să se precizeze dacă au fost acordate ajutoare şi, în caz afirmativ, să se specifice sumele și modalitățile de acordare. Prin scrisoarea din 27 septembrie 2004, înregistrată la 29 septembrie 2004, Reprezentanța permanentă a lItaliei pe lângă Uniunea Europeană a comunicat Comisiei textele şi informațiile solicitate prin scrisoarea din 28 iunie 2004. Având în vedere faptul că, din informațiile menţionate mai sus, rezulta clar că invitația de exprimare a inte- resului lansată de Camera de Comerț din Trieste fusese deja publicată și urmată de efecte și că, în plus, ajutoarele pe care camerele de comerţ ar fi putut să le acorde sau pe care le acordaseră nu erau prevăzute de dispozițiile sistemului general de ajutoare al camerelor de comerţ, aprobat de Comisie în cadrul dosarului de ajutor N 241/01, serviciile Comisiei au decis să deschidă un dosar de ajutor nenotificat cu numărul NN 69/04.